open-index/open-wikipedia-markdown huggingface dataset:
פלסיוזאורוס

**פלסיוזאורוס** (שם מדעי: *Plesiosaurus*) הוא סוג של זוחל ימי נכחד מסדרת הפלזיוזאוריה. הוא חי בתקופת היורה שבמזוזואיקון בימים הקדומים. מאובניו נמצאו כמעט שלמים בבריטניה.

## מאפיינים
הפלסיוזאורוס הגיע לאורך . הוא היה בעל צוואר מוארך ובקצהו לסתות גדולות שיכלו להיפער, היו לו סנפירים הדומים לסנפירי כלב ים, והוא היה יכול לשוט בעזרתם במהירות. בקצה הגוף היה לו זנב קצר. לאחר ההכחדה ההמונית לפני כ-250 מיליון שנה נוספו לו חוליות צוואר ומספרן הגיע ל-72. מעריכים כי פלג גופו העליון התארך מ-40% ל-90% מאורך גופו במשך 5 מיליון שנה. ייתכן שהחיה נעזרה בצווארה הארוך בצייד.

הפלסיוזאורוס היה יצור ימי שעלה ליבשה לעיתים רחוקות. הוא ניזון בעיקר מדגים ורכיכות ימיות אותם הוא צד ברדיפה בעזרת סנפיריו הגדולים. לא ידוע אם הוא עלה ליבשה כדי להטיל ביצים או השריץ בים.

בשנת 2022 נטען כי פלסיוזאורוסים יכלו לחיות גם במים מתוקים, אך סבורים שהם נכחדו יחד עם הדינוזאורים לפני כ-66 מיליון שנה. בנוסף, נוצר אגם לוך נס לפני 10,000 שנה, כשלפני כן היה קרחון.

בעבר הסוג אטנבורוזאורוס (Attenborosaurus) היה מין בסוג זה אך הוא הופרד לסוג עצמאי.

## בתרבות
* המפלצת מלוך נס מבוססת על הפלסיוזאורוס מתצלום מזויף שצולם בלוך נס בסקוטלנד.
* בספר "מסע אל בטן האדמה", מאת ז'ול ורן, נראה פלסיוזאורוס נלחם באיכתיוזאור.
* הפלסיוזאורוס תוכנן להופיע בסרט "עולם היורה" של קולין טרוורו בלגונה הימית, אך נחתך מהסרט ובמקומו נותר המוזאזאורוס.
* הוא מופיע בסדרה "דינו דן" בעונה השנייה ובסדרה "פלאווורלד".
* הוא נראה במשחקי המחשב: "עולם היורה: המשחק", "Jurassic World Evolution 2", "פארק היורה 3: בניית פארק", ב-"Zoo Tycoon" בחלק "Dinosaur Digs" וב-"Dino Crisis 2".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:פלסיוזאורודים
קטגוריה:בעלי חיים שחיו ביורה תחתון באירופה
קטגוריה:פלזיוזאורים שחיו ביורה באירופה
קטגוריה:הממלכה המאוחדת: מאובנים
קטגוריה:טקסונים שתוארו בידי ויליאם קוניבר
קטגוריה:מאובני טקסונים שתוארו ב-1821
שמן אובליפיחה

[ממוזער|פירות [היפופיאה|האובליפיחה]]
**שמן [[אובליפיחה]]** נגזר מפירות וזרעי הצמחים בקבוצה של מינים של הסוג *[[היפופיאה|Hippophae]]*, הנפוץ ביותר מהם הוא *Hippophae rhamnoides*. מאחר שמינים השייכים לסוג זה צוברים שומנים ב-mesocarp (החלק הבשרני של הפרי), השמן יכול להיות מופק גם מזרעי הפרי וגם מבשר הפרי. שמן זה משמש במוצרי קוסמטיקה ומוצרים לעור.

## קישורים חיצוניים

קטגוריה:חומרי סיכה
אובליפיחה
בלה-בלה

**בלה-בלה** (באנגלית: **Bela-Bela**, משמעות בצוואנה: "הסיר שרותח") היא עיר במחוז וטרברג שבפרובינציית לימפופו שבדרום אפריקה. שמה נובע מכך שהיא ממוקמת בסמוך למעיינות חמים, אשר מספקים 22,000 ליטרים לשעה בטמפרטורה של 52 מעלות צלזיוס. העיר נקראה בעבר **וורמבאת'ס** (באנגלית: **Warmbaths**; באפריקאנס: **Warmbad**, **ורמבאד**; הלחם בסיסים שמשמעותו המילולית היא "מרחצאות חמים"), אך השם שונה לשם הנוכחי בשנת 2002. שם נוסף אשר היה בשימוש עד תחילת המאה העשרים הוא **הרטינגסבורג** (באנגלית: **Hartinsburg**).

## היסטוריה
כששבטי הצוואנה היגרו אל אזור העיר בתחילת המאה ה-19, הם גילו את המעיינות החמים. חלוץ בשם קארל ואן הרדן הקים את החווה הראשונה באזור, שלימים הפכה לעיירה בלה-בלה.

ב-1873, המשטר של הרפובליקה הדרום-אפריקאית בראשותו של הנשיא תומאס פרנסואה בורחרס  קנה את האדמה, והקים רשות שנקראה הרטינגסבורג, על שמו של הביולוג ההולנדי פיטר הרטינג.

במהלך מלחמת הבורים כבשו הבריטים את המקום, ושינו את שמו לוורם באת'ס - המרחצאות החמים.

בשנת 1920 הוכרזה וורמבאת'ס כעיירה, ונבנו בה שכונות חדשות שתוכננו על ידי האדריכל ג'ון אברהם מופט (John Abraham Moffat).

בשנת 1950 היא הפכה למחוז משפטי נפרד. בשנת 1960 היא הוכרזה כעיר.

ב-14 ביוני 2002 החליטה הממשלה הדרום אפריקאית לשנות את שמה של העיר ל"בלה-בלה".

## קישורים חיצוניים

## הערות שוליים

קטגוריה:דרום אפריקה: ערים
קטגוריה:יישובים שהוקמו ב-1873
ליאונרד ראוולף

**ליאונרד ראוולף** (בגרמנית: Leonhard Rauwolf; 21 ביוני 1535 – 15 בספטמבר 1596) היה רופא, בוטנאי וחוקר טבע גרמני. ידוע בעיקר בתרומתו לידע הבוטני ממסעו ללבנט ומסופוטמיה בשנים 1573–1575. מטרתו העיקרית של המסע הייתה מציאת מקורות חדשים לצמחי מרפא. זמן קצר לאחר שחזר, הקים את העשבייה הראשונה לצמחי האזור והוציא סדרת פרסומים של תאורים בוטניים חדשים. מאוחר יותר הוא פרסם את סיפור המסע והאזורים בהם ביקר.

ליאונרף הוא הבוטנאי הראשון מאז עידן ימי הביניים שביקר בארץ ישראל ופרסם בעשבייה שהקים כ-200 מיני צמחים מהאזור. הוא האירופאי הראשון שתיאר את עכובית הגלגל ואת פולי הקפה שראה בחלב, סוריה.

## קישורים חיצוניים

* סיפור המסע של ראוולף ללבנט, תורגם לאנגלית ב-1693 בקובץ סיפורי מסע למזרח הקרוב מאת ג'ון ריי.

קטגוריה:ארץ ישראל: חוקרי טבע
קטגוריה:בוטנאים גרמנים
קטגוריה:ספרי מסע
קטגוריה:ילידי 1535
קטגוריה:נפטרים ב-1596
לונדון גאזט

ה**לונדון גאזט** (באנגלית: **The London Gazette**) הוא העיתון המתעד הרשמי של ממשלת בריטניה. חלק מהפרסומים המתפרסמים בו הם פרסומי-חובה על פי החוק, ומועד פרסומם מהווה מועד מחייב (למשל לכניסת חוקים ותקנות לתוקף וכניסה לתוקף של תוארי אצולה). העיתון נוסד ב-7 בנובמבר 1665 בשם "אוקספורד גאזט" ולפיכך הוא ככל הנראה כתב העת הוותיק ביותר הנדפס באופן סדיר בממלכה המאוחדת. מו"ל העיתון הוא המשרד למידע ציבורי (Office of Public Sector Information) וזכויות היוצרים של פרסומיו שייכות לכתר. העיתון רואה אור באופן שבועי. עיתונים מתעדים נוספים של הממלכה הם הבלפסט גאזט והאדינבורו גאזט, הכוללים חלק מהפרסומים של הלונדון גאזט הרלוונטיים לצפון אירלנד וסקוטלנד, בהתאמה.

## היסטוריה
בנובמבר 1665 נמלטה חצרו של צ'ארלס השני מלונדון לאוקספורד מפחד המגפה הגדולה של לונדון ואנשי החצר פחדו לגעת בעיתונים שהגיעו מן הבירה. לפיכך הודפס העיתון ברישיון הכתר על מנת לבשר את החלטות דבר המלך במועצה. ב-5 בפברואר 1666, לאחר שובו של המלך ללונדון, התפרסם לראשונה הלונדון גאזט (החל מגיליון מספר 24). העיתון נשלח למנויים ולא הופץ לציבור הרחב.

החל מ-1889 התבססה הדפסת העיתון ברישיון על ידי מדפיס פרטי תחת פיקוחו של "משרד הכתיבה המלכותי" (Her Majesty's Stationery Office). בשנות ה-90 של המאה ה-20 הפך המשרד ההיסטורי למחלקה במשרד למידע ציבורי.

## סוגי הפרסומים
* חוקים שחוקק הפרלמנט של הממלכה המאוחדת או הפרלמנט הסקוטי ואושרו על ידי הכתר
* הודעות על בחירות לנציגים עבור מקומות שהתפנו בבית הנבחרים הבריטי
* הודעה על מינויים רשמיים לשורה של משרות ציבוריות
* הודעות על מינויים וקידומי דרגה לקציני הכוחות המזוינים של בריטניה
* הודעות על חדלות פרעון של יחידים וחברות
* הכרזות על הענקת תוארי אצולה ואותות כבוד
* שינויי שמות משפחה או סמל משפחתי
* הצהרות הכתר והודעות אחרות של בית המלוכה

למונח "להופיע בגאזט" הנסובה על אדם פרטי יכולה להיות לפיכך משמעות כפולה ומהופכת: קידום בדרגה או קבלת תואר אצולה מחד, או הודעה על פשיטת רגל, מאידך.

## דיגיטציה
החומר בעיתון מהווה כר נרחב למחקר אקדמי כמקור ראשוני. המשרד למידע ציבורי מספק את כל הגיליונות ההיסטוריים במספר פורמטים, הן לחיפוש גליונות סרוקים וטקסט באמצעות אתר אינטרנט, והן בפורמטי טקסט מגוונים (XML, JSON, RDF, XHTML, HTML5).

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: עיתונים
קטגוריה:עיתונים רשמיים
קטגוריה:הממלכה המאוחדת: חוק ומשפט
הרוח נושבת על...

**הרוח נושבת על...** (מאנגלית: **A Cold Wind Blows**) או **מי כמוני?** הוא משחק חברה. המשחק מקובל בין היתר בתנועות נוער ובשיעורי תיאטרון.

המשחק אינו דורש עזרים וניתן לשחק אותו בעמידה או בישיבה. המשחק קצר ונמשך מספר דקות, ומשוחק כל עוד המשתתפים בו נהנים מהמשחק.

המשחק הומצא בשנות ה-70 של המאה ה-20 על ידי תנועת המשחקים החדשים, שחיפשה משחקי חברה שאינם בנויים על תחרות בדומה למשחק הכיסאות, בראשותו של אנדרו פלוגלמן.

## צורת המשחק
משתתף אחד נמצא באמצע המעגל ומכריז "הרוח נושבת ל..." ונושא משותף שיש לו ולאנשים נוספים. לדוגמה: אם יש למשתתף יש משקפיים ולעוד אנשים יש משקפיים, הוא יכול להכריז "הרוח נושבת על כל מי שיש לו משקפיים". כל מי שיש משקפיים יצטרך להחליף מקום ומי שבמרכז המעגל צריך לתפוס מקום ריק. כאשר מרכז המעגל תופס מקום פנוי האחרון שלא תפס מקום נמצא במרכז המעגל.

## קישורים חיצוניים
* 

## הערות שוליים

קטגוריה:משחקי ילדים
יחסי אוגנדה–סין

[250px|ממוזער|ראש ממשלת אוגנדה [מילטון אובוטה בעת ביקור בבייג'ינג, 1965]]
**יחסי אוגנדה–סין** הם היחסים הדו-צדדיים בין **[[אוגנדה|הרפובליקה של אוגנדה]]** לבין **[[הרפובליקה העממית של סין]]**.

היחסים בין שתי המדינות כוננו בשנת 1962. בשנת 2011, הסחר בין שתי המדינות עמד על כ-400 מיליון דולר.

## יחסים כלכליים
עד סוף שנת 2011, יותר מ-265 חברות סיניות פתחו עסקים בשווי של כ-596 מיליון דולר באוגנדה. החברות הסיניות יצרו למעלה מ-28 אלף משרות חדשות בתחום הנפט, החקלאות ופיתוח תשתיות באוגנדה. בין החברות הסיניות באוגנדה, היא חברת הנפט CNOOCֿ, אשר בתחילת 2012 רכשה שליש מניצול הנפט של אוגנדה באזור אלברטינה במדינה והייתה מעורבת בבניית בתי הזיקוק של אוגנדה.

### המימון הסיני לפיתוח אוגנדה
בין השנים 2000 עד 2011, היו כ-54 פרויקטים של אוגנדה אשר זוהו כפרויקטים במימון סיני.
בין הפרויקטים הללו נמנה הפרויקט האוגנדי לבניית כביש אגרה מנמל התעופה באנטבה לנמל התעופה בקמפלה. כמו כן, הרפובליקה העממית של סין העניקה הלוואה לממשלת אוגנדה, וכיסתה כ-50 מיליון דולר מהחוב הלאומי שלה.

## יחסים דיפלומטים
סין מחזיקה בשגרירות בקמפלה, בירת אוגנדה. אוגנדה מחזיקה בשגרירות בבייג'ינג וקונסוליה בגואנגג'ואו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ישראל חיים וייס

הרב **ישראל חיים וייס** (נולד ה' בשבט תשט"ו, ינואר 1955) הוא האדמו"ר מספינקא בבני ברק. בית מדרשו וחצרו ברחוב דונולו.

## ביוגרפיה
נולד לרבי יעקב יוסף וייס, האדמו"ר מספינקא, בבורו פארק, ולפערל בת רבי אברהם אביש הורוביץ מקראלי, חתן רבי יצחק אייזיק וייס מספינקא. למד בישיבת טלז בקליבלנד.

נישא לבת רבי ירחמיאל צבי יהודה רבינוביץ, האדמו"ר מביאלא פשיסחה. לאחר נישואיו היה תלמיד של סבו רבי יחיאל יהושע רבינוביץ מביאלא.

היה תלמיד של רבי אשר פריינד, והיה משתתף בשיעוריו באופן קבוע.

## כאדמו"ר
עם פטירת אביו בי"ט בניסן ה'תשמ"ח, הוכתר לאדמו"ר בבית המדרש המרכזי של החסידות ברחוב דונולו בבני ברק.

תחת נשיאותו התפתחה החצר, ולה קהילות וחבורות בבני ברק, ירושלים, אלעד, 2 בתי כנסיות בבית שמש, ובלונדון. הוא משמש גם כנשיא בית הספר היסודי החסידי לבנות "פנינת בית יעקב" בבני ברק.

כתלמיד של ר' אשר, הוא מתנהג לעיתים בצורה עממית שפחות מקובלת אצל אדמו"רים ורבנים אחרים במגזר החרדי. תומך ברב אליעזר ברלנד.

## שיחותיו וספריו
הרב וייס מוסר שיעורים בספרי חסידות, בהם: פרי הארץ, שפת אמת, מאור עיניים ובספרי רבו רבי אשר פריינד, כמו כן מוסר חיזוק יומי קצר הנשלח בדוא"ל ובוואטסאפ, בעברית, אנגלית ויידיש. שיעוריו מועברים גם בזום וערוץ יוטיוב "חיים באמונה".

דברי תורתו הנאמרים במשך השבוע מודפסים במספר גליונות שבועיים, ויוצאים לאור מדי שנה בספרים "קובץ שיחות קודש". בעבר יצאו לאור מדברי תורתו במסגרת קובצי "נחלי אמונה" שיצאו לאור על ידי חסידיו ותלמידיו.

## משפחתו
*בנו הרב יצחק אייזיק משמש כמשפיע בחסידות.
*בנו הרב איתמר מאיר אברהם אביש, רב ביהכנ"ס וראש מוסדות "דעת קדושים". מוסר שיעורים בקבלה, ומחבר סדרת ספרים "יחודים כמותך" - ענייני קבלה על המועדים. כמו כן מכהן ברבנות קהילות ספינקא בירושלים ובאלעד. חתן רבי מנחם אליעזר זאב רוזנבוים, האדמו"ר מקרעטשניף.
*בנו הרב אהרן משה, רב קהילת ספינקא בלונדון, וחתן הרב אברהם יחיאל למברגר ממאקווא בני ברק.
*בנו הרב יחיאל יהושע, רב קהילת ספינקא ברמת בית שמש ד', וחתן הרב שלמה למברגר ממאקווא מאשדוד.
*בנו הרב ישכר בעריש, חתן הרב יהושע דומב.
*בנו הרב אלעזר אלימלך, רב קהילת ספינקא ברמת בית שמש ג'.
*בתו שרה מרים רחל, אשת הרב יצחק טברסקי, נינו של רבי יוחנן טברסקי, האדמו"ר מראחמסטריווקא.
*בתו שיינדל, אשת הרב מנחם מנדל שמרלר, ראש הכולל לאברכים דחסידי ספינקא, ומחבר ספרי "פסקי הוראה" ו"ראש השרביט". בן הרב חיים שמרלר.
*בתו לאה רבקה, אשת הרב ישכר שפירא, בן הרב אהרן שפירא רב קהילת נאראל, ובן הרב דוב בעריש שפירא, האדמו"ר מנאראל.
*בתו חנה פעשא (נפטרה בשנת תשפ"ד) הייתה נשואה להרב דוד דייטש בן הרב מתתיהו דייטש רב בשכונת רמת שלמה בירושלים.

## קישורים חיצוניים

* 
* ערוץ "חיים באמונה" באתר יוטיוב
* 

## הערות שוליים

קטגוריה:ישראלים ילידי ארצות הברית
קטגוריה:אדמו"רי ספינקא
קטגוריה:אדמו"רים ישראלים
קטגוריה:בוגרי ישיבת טלז
קטגוריה:ישראלים שנולדו ב-1955
רובין קוואיסון

**רובין קוואיסון** (נולד ב־9 באוקטובר 1993) הוא כדורגלן שוודי המשחק בעמדת הקשר התקפי באריס סלוניקי ובנבחרת שוודיה.

## קריירת מועדונים

קוואיסון נולד בסטוקהולם לאבא מגאנה ואמא משוודיה והחל את הקריירה שלו אצל ואסבי יונייטד בשנת 2011.

מגיל 4 קוואיסון היה במחלקת הנוער של א.י.ק סולנה ואת הופעת הבכורה שלו בקבוצה הבוגרת ערך ב-1 באפריל 2012 כמחליף. את שערו הראשון הבקיע חודש וחצי לאחר מכן בניצחון 2–5 על נורשפין. את ההופעה הבינלאומית הראשונה שלו ערך במסגרת הליגה האירופית בהפסד 0–4 לנאפולי ב-20 בספטמבר 2012, קוואיסון פתח בכל שאר חמשת המשחקים של הקבוצה במסגרת מפעל זה. ב-6 באוגוסט 2013 במסגרת ההכנות לעונה החדשה קוואיסון הבקיע שער מבעיטה מחוץ לרחבה במשחק שנגמר בתוצאת תיקו אחת נגד מנצ'סטר יונייטד.

בחודש יולי של שנת 2014 קוואיסון חתם לחוזה לשלוש שנים בקבוצת פלרמו מהסרייה א'. קוואיסון שהה בקבוצה במשך שלוש עונות ורשם 70 הופעות ו-8 שערים בכל המסגרות.

בסוף חודש ינואר 2017 קוואיסון חתם במיינץ 05 מהבונדסליגה.

ביולי 2021 חתם באל-איתיפאק הסעודית.

## נבחרת שוודיה

ב-23 בינואר 2013 קוואיסון ערך את הופעת הבכורה שלו בנבחרת הבוגרת של שוודיה נגד נבחרת צפון קוריאה. שלושה ימים לאחר מכן הבקיע את שערו הראשון במדים הלאומיים בניצחון 0–3 על נבחרת פינלנד.

כמו כן, זכה קוואיסון באליפות אירופה בכדורגל עד גיל 21 לשנת 2015 ביחד עם נבחרת שוודיה עד גיל 21.

## תארים
;לאומיים
* אליפות אירופה בכדורגל עד גיל 21 (1): 2015

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:סטוקהולם: כדורגלנים
קטגוריה:כדורגלני א.י.ק סולנה
קטגוריה:כדורגלני פלרמו
קטגוריה:כדורגלני מיינץ 05
קטגוריה:כדורגלני אל-איתיפאק
קטגוריה:כדורגלני אריס סלוניקי
קטגוריה:כדורגלנים שוודים באולימפיאדת ריו דה ז'ניירו (2016)
קטגוריה:כדורגלני יורו 2020
קטגוריה:ספורטאים שוודים באיטליה
קטגוריה:ספורטאים שוודים בגרמניה
קטגוריה:ספורטאים זרים בערב הסעודית
קטגוריה:שוודים שנולדו ב-1993
מות המשוררת

**מות המשוררת** הוא סרט ישראלי משנת 2017 בבימויין של דנה גולדברג ואפרת מישורי, על פי תסריט שכתבו שתיהן. בסרט מככבות יבגניה דודינה בתפקיד לני שדה, וסמירה סרייה בתפקיד יסמין נאסר. הקרנת הבכורה של הסרט הייתה בפסטיבל הקולנוע ירושלים.

## תקציר העלילה
הסרט, המצולם בשחור-לבן, מתרחש על שני צירים שלבסוף נפגשים. הציר הראשון עוקב אחר יומה של לני שדה (דודינה), חוקרת בעל שם עולמי, אשר משלימה שורה של מטלות ומפגשים – היא הולכת למספרה, אוספת חלוק שהזמינה מחנות, פוגשת מו"ל בבית קפה ומשאירה בידיו יצירות שלה. במקביל, יסמין נאסר (סרייה) נחקרת בתחנת המשטרה. החוקר אינו נראה על המסך, יסמין היא עם פניה לצופה, ורק קולו של החוקר לוחץ עליה במתח גובר. יסמין היא אחות במוסד סיעודי, ובמהלך החקירה מתגולל סיפורה: היא יצאה מביתה לכאורה ללכת לעבודה במשמרת לילה, אך בעצם פקדה בר על חוף הים. שם היא פגשה את לני, בסצנת פיק-אפ מתוחה, והשתיים חולקות את הייאוש שלהן; לני על חרטה שיש לה לגבי מישהי שהיא לא מוכנה לדבר עליה, ונאסר שמרגישה שבויה בתפקידי רעיה ואם שאינם מטרותיה אלא הציפיות החברתיות שלא הצליחה להימלט מהן. המפגש בין הנשים מסתיים במותה של לני, שבדיעבד סידרה במהלך היום את ענייניה, ואז הפקידה עצמה לגלי הים. נאסר קופצת למים לנסות להצילה. אך החוקר לא מוכן לקבל שנאסר – שלא עומדת באמות המוסר שלו כאם שהשאירה בעל וילד בבית לפגוש נשים, וכערבייה – אינה אחראית למותה של האקדמאית המכובדת. הוא מצליף בה בשאלותיו ואיומיו, עד שנאסר נשברת, ולוקחת אחריות על המוות.

בסרט שזורים שירים פרי עטה של מישורי, וגם שתי דמויות הנשים בסרט הן משוררות, שמעולם לא פרסמו את יצירותיהן.

## ביקורת
בארץ, הסרט זכה לביקורות מעורבות, שהתמקדו בעיקר על המבנה העלילתי והצילום הבלתי קונבנציונליים של הסרט. ארז דבורה, ב-ynet, שיבח את התעוזה ורמת הדרמה של הסרט, ביקר במקצת את קצב התפתחות העלילה לקראת סוף הסרט, אך התרשם מן המשחק של שתי השחקניות הראשיות ובמיוחד יכולת האלתור של סרייה. מבקר הקולנוע אורי קליין, לעומת זאת, כתב שיש בסרט משהו מאולץ, ושהוא מקרטע בחלקים. לתחושתו חלק מהסצנות נקטעו באופן לא מספק. אך גם הוא שיבח את ההופעות של השחקניות.

במגזין הקולנוע The Hollywood Reporter, דברה יאנג שיבחה את הסרט, וקראה לו "דוגמה מופלאה כיצד ניתן לייצר סרט בלתי נשכח בתקציב דל". היא במיוחד ציינה לחיוב את הטיפול בנרטיב של דמותה של סרייה, וכן את המשחק והשיר שלה.

## פרסים
סמירה סרייה זכתה בפרס חג'ג' לשחקנית הטובה ביותר במסגרת פסטיבל ירושלים עבור גילום תפקיד יסמין נאסר בסרט.

ב-9 בינואר 2018 יצאה הודעה שהסרט התקבל לפסטיבל גטבורג בשוודיה לשנת 2018, פסטיבל הקולנוע הגדול ביותר בסקנדינביה, וישתתף במסגרתו בתחרות על שם אינגמר ברגמן.

בנובמבר 2018 זכה הסרט בפרס התסריט הטוב ביותר בפסטיבל הקולנוע היהודי בלונדון.

## קישורים חיצוניים

## הערות שוליים

קטגוריה:סרטי 2017

קטגוריה:סרטי דרמה ישראליים
קטגוריה:סרטי שחור-לבן ישראליים
קטגוריה:סרטי להט"ב ישראליים
קטגוריה:סרטים ישראליים משנת 2017
פורד קרגו

**פורד קרגו** באנגלית: **Ford Cargo**) היא  סדרת משאיות סמי-טריילר, מתוצרת "פורד אירופה" ("פורד בריטניה" (Ford of Britain)), (שם רשמי: **Ford Motor Company Limited**), חברת בת של קונצרן הרכב פורד (שם מלא: **Ford Motor Company**), אשר מיוצרת משנת 1981 עד היום.

בנוסף לבריטניה, דגמי "פורד קרגו" מיוצרים בטורקיה ובברזיל.

בין השנים 1999-2000 דגמי "פורד קרגו" יוצרו בארגנטינה.

## מפרט
קרגו מוצע ב-10 דגמים במשקל כולל הנע בין 18 ל-46 טון, במבנה של משאית או ראש-גורר. הדגמים מוצעים לעבודות מוניציפליות, קו ותשתית (עם שלדה מוגבהת), האחרונים עם מתקון ייעודי כמו מערבלי בטון או רכינות. ההינע נע בין 4x2 ל-8x4, ולרכב תא נהג יחיד ("תא יום") או כפול (לשינה). לדגם הכבד, 1846T, מנוע 6 צילינדרים בנפח 10.3 ליטר וזה מייצר הספק של 460 כ"ס (ב-2100 סל"ד) ומומנט של 214 קג"מ ב-1050 סל"ד. למערכת הבלימה המשנית הספק של 380 כ"ס ב-2600 סל"ד. התיבות הן ידנית 16 הילוכים או אוטומטית-רובוטית 12 הילוכים, שתיהן של ZF. עוד במפרט: אינטרדר של ZF, קפיצי אוויר, הפחתה בטבורים, מפרש כוח וכיוצא בזה.

דגם "1846T" משווק ב-46 מדינות.

דגמי "פורד קרגו" השתתפו במרוצי פורמולה למשאיות, (Formula Truck) (ראו תמונות)

## דגמים המשווקים בישראל
בישראל משווקות משאיות פורד קרגו על ידי חברת DMC, הנמצאת בבעלות משותפת של דלק מוטורס וקומסקו. הדגמים המשווקים הם:
* פורד קרגו 1833 DC/LR (4X2) (משקל כולל: 18 טון)
* פורד קרגו גורר תומך  1848T  (משקל כולל: 18 טון)
* פורד קרגו 2642FT  (הנעה 6x2) (משקל כולל: 26 טון)
* פורד קרגו משאית  4142M (משקל כולל: 32 טון)

## גרסאות

## סוגי משאיות

## תמונות

קובץ:Ford Cargo box truck.jpg | פורד קרגו
קובץ:Ford Cargo 1932 2011 (14254535705).jpg | פורד קרגו דגם "1932", שנת 2011
קובץ:PY7359 - Flickr - 111 Emergency.jpg | פורד קרגו - כבאית
קובץ:Viatura bombeiros abts03.jpg | פורד קרגו - כבאית
קובץ:Viatura bombeiros abts07.jpg | פורד קרגו - כבאית - מבט לתא הנהג
קובץ:Viatura bombeiros abts02.jpg | פורד קרגו - כבאית
קובץ:ABTR 94.jpg | פורד קרגו - כבאית
קובץ:New Ford Truck of Templecrone Co-operative Society, "The COPE", Dungloe, Co Donegal March 1991 - Flickr - sludgegulper.jpg | פורד קרגו 
קובץ:Cimento caminhao.JPG | פורד קרגו ברזיל
קובץ:Ford Cargo 4432 E truck (2005-2008) in Red, front.jpg | פורד קרגו ברזיל
קובץ:Untitled - panoramio - robertoadolfo (31).jpg | פורד קרגו ברזיל - מכלית
קובץ:Caminhao-munck-guindauto-transpi.JPG | פורד קרגו ברזיל
קובץ:Assistant Secretary of State Victoria Nuland at a Ukrainian State Border Guard Service (SBGS) Base in Kyiv, Oct. 8, 2014 12.jpg |פורד קרגו טורקיה - מכלית
קובץ: Turkische ford cargo.jpg | פורד קרגו, דגם "1830" (טורקיה)
קובץ:Beyaz güvercin - panoramio - aliosman seçkin.jpg |פורד קרגו טורקיה
קובץ:Formula Truck 2006 Ford Totti.jpg |פורד קרגו  במרוץ משאיות
קובץ:Formula Truck 2006 Ford Fogaca.jpg |פורד קרגו  במרוץ משאיות
קובץ:Formula Truck 2006 Ford three trucks.jpg |פורד קרגו  במרוץ משאיות


## ראו גם
* פורד LCF

## קישורים חיצוניים

* 
* 
* 
* 
* 

## הערות שוליים

קרגו
קרגו
קטגוריה:משאיות
קטגוריה:משאיות סמי-טריילר
קטגוריה:כבאיות
קטגוריה:משאית מכלית
קטגוריה:כלי רכב שהושקו ב-1981
קטגוריה:כלי רכב בריטיים
קטגוריה:כלי רכב המורכבים בברזיל
קטגוריה:כלי רכב המיוצרים בהולנד
קטגוריה:כלי רכב המיוצרים בטורקיה
קטגוריה:כלי רכב המיוצרים בארגנטינה
ג'יי גריפית'ס

**ג'יי גריפית'ס** (באנגלית: **Jaye Griffiths**; נולדה ב-24 בספטמבר 1963) היא שחקנית תיאטרון וטלוויזיה בריטית.

## ביוגרפיה
גריפית'ס למדה בבית ספר גילדהול למוזיקה ודרמה והופיעה בדרמות טלוויזיוניות רבות בהן בתפקיד רוז הנדרסון בסדרה של ה-BBC "באגס" במשך ארבע עונות. היא מרבה להופיע בסדרות דרמה משטרתיות או רפואיות, בהן "The Bill", "רופאים", "Always and Everyone", עדות אילמת" ו-"Instinct". עוד השתתפה בסדרות "חדר מיון", בין השורות", "Drop the Dead Donkey", "קינגדום" ו"סקינס". גריפית'ס הנחתה את התוכניות לבתי הספר של ה-BBC בשם "Watch" ו-"Storytime".

ב-2015 כיכבה גריפית'ס בתפקיד אורח בפרק בסדרה הרפואית "הולבי סיטי", ובתפקיד חברה ב-UNIT בעונה התשיעית של סדרת המדע בדיוני "דוקטור הו".

ב-24 בפברואר 2016 פורסם שגריפית'ס תגלם את אלי גרדנר, רופאה בכירה בסדרת הדרמה "חדר מיון". הופעת הבכורה שלה בסדרה הייתה ב-7 במאי 2016.

## פילמוגרפיה

## קישורים חיצוניים

* ג'יי גריפית'ס בכיתת אמן עם סטיבן סונדהיים בבית ספר גילדהול למוזיקה ודרמה

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:זמביה: אישים
קטגוריה:בריטיות שנולדו ב-1963
קטגוריה:בריטים שנולדו ב-1963
גדול דעה

ממוזער|רבי דוד בוזגלו, מחבר הפיוט
**גְּדוֹל דֵּעָה** הוא פיוט לבר מצווה שכתב רבי דוד בוזגלו, ומתמקד בתפילין - המצווה המזוהה עם שלב הכניסה לעול תורה ומצוות.

## אודות הפיוט
מלבד שבח מצוות התפילין, השתמש רבי דוד גם בפרטיה ההלכתיים-רעיוניים של המצווה, כיסוד המארגן את הפיוט, שבנוי משלוש מחרוזות. המחרוזת הראשונה היא מעין פזמון המתייחס לתפילין כמכלול, ומסתיים בהצגת תפילין של ראש ותפילין של יד באמצעות המילה 'מַחֲשָׁב' המכוונת למוח, והמילה 'חֶמְדָּה' המכוונת ללב. שתי המחרוזות הבאות מדגישות צדדים אחרים במצווה, בהתאם לחלוקה שבין תפילין של ראש ותפילין של יד: המחרוזת השנייה מדגישה את המאבק במחשבה הזרה, והשלישית מדגישה את המאבק ביצר הרע.

בשנת 2016, במסגרת הוצאת אלבומו "יחיד רם", ביצע משה חבושה את הפיוט, לפי לחן של מנשה אליאס. אמיל זריהן ביצע את הפיוט לפי לחן מרוקאי.

## קישורים חיצוניים
* גדול דעה, באתר הזמנה לפיוט
* הפיוט, בביצועו של משה חבושה, באתר יוטיוב
* גדול דעה, בביצועו של אמיל זריהן, באתר יוטיוב

קטגוריה:שירי דוד בוזגלו
פורד LCF

**פורד LCF** (באנגלית: **Ford LCF**) היא משאית, בגודל בינוני, מתוצרת קונצרן הרכב פורד (שם מלא: **Ford Motor Company**), אשר יוצרה בין השנים 2004–2009 במקסיקו, בשותפות עם יצרנית האוטובוסים והמשאיות **Navistar International**.

## מאפיינים
* פירוש "LCF" (ראשי תיבות: **Low Cab Forward**) בעברית: "משאית נמוכת קומה".
* דגמי "פורד LCF" הוגדרו כמשאיות "Cab over" (המנוע הורכב מתחת לקבינה). 
*דגמי "פורד LCF"  יוצרו עם 5 תאי מטען בגדלים שונים, מאורך של 2.90 מטר ועד 4.70 מטר.
* קבינות (תא הנהג), דגמי "פורד LCF" נבנו על פי דגמי "Mazda Titan", של יצרנית הרכב היפנית מאזדה.

## ראו גם
* פורד
* פורד קרגו

## לקריאה נוספת
*  "פורד LCF" - תמונות
## קישורים חיצוניים

* 
* 
* 
* 

## הערות שוליים

LFC
קטגוריה:משאיות
קטגוריה:כלי רכב שהושקו ב-2004
קטגוריה:כלי רכב המיוצרים במקסיקו
LFC
חיים בפלוס

עמותת **"חיים בפלוס"** הוקמה בשנת 2006, במטרה להקנות לצעירים בגילאי 17–22 ידע פיננסי מעשי, וכישורי חיים להתנהלות כלכלית.

על פי נתוני העמותה נכון לשנת 2025 לקחו חלק בתוכנית כ-23,000 צעירים בישראל. העמותה מעבירה קורסים ברשתות חינוך ארציות, כמו עמל, אמי"ת, תמ"ת ועתיד, בכפרי נוער, ברשויות מקומיות ובקרב מתנדבי שירות לאומי.

הקורסים של העמותה נכללים במאגר התוכניות של משרד החינוך.

## רקע
העמותה הוקמה על ידי מינדי אייזנר מתוך פעילותה בעמותת פעמונים, המספקת גם היא כלים להתנהלות כלכלית. ההבדל בין העמותות הוא שבעוד עמותת פעמונים מסייעת למשקי הבית, בדרך כלל, כאשר הם כבר מתמודדים עם בעיות או דילמות כלכליות, חיים בפלוס, שואפת לספק לצעירים כלים כלכליים עוד בטרם הם מתחילים את ההתנהלות הכלכלית העצמאית שלהם, בתקווה למנוע מראש משברים כלכליים.

## פעילות העמותה
עמותת חיים בפלוס מעבירה קורסים הכוללים מפגשים קבוצתיים וליווי פרטני, שאותם מעבירים מנטורים וסטודנטים, שעוברים לשם כך הכשרה בעמותה. חניכי הקורסים מקבלים ליווי באמצעות פלטפורמות דיגיטליות, ולומדים כיצד לבצע פעולות כלכליות, כמו פתיחת חשבון בנק וקבלת כרטיס אשראי, בדיקת חשבונות, השוואת מחירים, תכנון הוצאות וחיסכון לעתיד.

מנטורים של חיים בפלוס כותבים במדור MoneyTime באתר ראש אחד מבית ידיעות אחרונות כתבות בנושא חיסכון והתנהלות כלכלית נכונה המיועדות לבני נוער.

אחת לשנה מקיימת העמותה כנסי הוקרה למנטורים, הכוללים הרצאות מעשירות ופעילויות גיבוש.ממוזער|תו מידות לאפקטיביותבשנת 2018, עמדה העמותה בתנאים לקבלת "תו מידות לאפקטיביות", מטעם ארגון מידות, הניתן לעמותות שנמצאו כבעלות יכולת תכנון והתנהלות יעילות. 
ממוזער|כנס מנטורים "חיים בפלוס"

## קישורים חיצוניים
* 

* 
* ערוץ יוטיוב של העמותה
* 
* מינדי אייזנר בתוכנית הבוקר של ערוץ 2
* "חיים בפלוס" בטלוויזיה הקהילתית רעננה
* כתבה על "חיים בפלוס" באתר בת עמי
* "חיים בפלוס" באתר רשת אמי"ת
* "חיים בפלוס" באתר רשת עמל
* מינדי אייזנר בריאיון לאתר Funder
* 

## הערות שוליים

קטגוריה:ישראל: ארגונים חברתיים
קטגוריה:התנהגות צרכנית
הבזאר הטורקי (עכו העתיקה)

**הבזאר הטורקי בעכו** (מכונה גם: "**השוק הארוך**" או "**בזאר אל-ג'זאר**") הוא אתר היסטורי-תיירותי בעכו העתיקה, בצמוד לצידו האחורי-דרומי של מסגד אל-ג'זאר. הבזאר נבנה בסוף המאה ה-18, בימי שלטונו של אחמד אל-ג'זאר.

## היסטוריה
הבזאר הטורקי נבנה על גבי שרידים של שלושה מתחמים צלבניים: רובע הסוחרים מפרובנס, בית המחסה ההוספיטלרי והרחוב הצלבני הראשי. מדרום ובצמוד לבזאר שכן בתקופה הצלבנית בית החולים ההוספיטלרי.

בתקופת המנדט עדיין ניתן היה לראות חלק גדול מהחנויות המקוריות, קבורות מתחת לערמות מפולת, זכר להפגזת עכו ב-3 בנובמבר 1840. בחלקו המזרחי של הבזאר פעלו מחסני זיתים וכן בתי חרושת לסבון, שנוהלו על ידי סוחרים משכם. מתוך אחת מחנויות הבזאר ניתן (גם כיום) להגיע אל הקריפטה (קומת המרתף של בניין הסראיה) ואל מנהרת הביוב, דרכה נמלטו הצלבנים מהמתחם ההוספיטלרי בעת הכיבוש הממלוכי.

הבזאר היה פעיל עד אמצע המאה ה-20, ומאז נעשו מספר ניסיונות להפעילו לסירוגין. בשנת 2012 שוקם הבזאר על ידי קבוצת יזמים פרטיים בשיתוף החברה הכלכלית לעכו.

## תהליכי השיקום
בשנת 2012 נרכש הבאר הטורקי על ידי קבוצת יזמים והחברה הכלכלית לעכו שביצעו בו שיפוץ נרחב והתאימו אותו לקליטת חנויות וכמתחם בילוי. במסגרת השיפוץ שוקמו דלתות הבזאר וכניסותיו, בוצע טיוח מחודש של קירותיו הפנימיים, הותקנה תאורה אותנטית וחודש מתחם השירותים לנוחות הציבור. לאורך הבזאר הותקנו מאווררי תקרה ומקרני חום.

## הפעילות בבזאר כיום
כיום מאכלסות את הבזאר הטורקי מספר מסעדות גורמה וחנויות בוטיק והוא פתוח לקהל הרחב במשך כל היום.

בבזאר מתקיימים לעיתים ירידים עונתיים בנושאים שונים ואירועים פרטיים בשעות הערב.
ממוזער|שלט "הבזאר הטורקי"
ממוזער
עיקר הפעילות מתרכזת בימי שישי ושבת, לאור ריבוי התיירים הגודשים את העיר העתיקה וסיורים מודרכים העוברים בבזאר.

## הבזאר בתרבות
בשנות ה-80 צולם במתחם הבזאר הסרט הישראלי "מאחורי הסורגים". הבזאר שימש כחלק מסט הצילומים, כאשר אחד מחדריו היווה תא כלא שבו היו כלואים אסירים יהודים וערבים, ונחשפה הדינמיקה המיוחדת בין האסירים היהודים לערבים סביב השביתה שהם ארגנו נגד שלטונות הכלא.

## ראו גם
* עכו

## קישורים חיצוניים

* 
* הבזאר הטורקי, עכו היסטוריה. 
* הבזאר הטורקי, באתר עכו העתיקה.
* דף הפייסבוק של הבזאר הטורקי

2018 01
קטגוריה:עכו: מבנים
קטגוריה:ישראל: שווקים
קטגוריה:עכו העתיקה
מני מלכה

**מני מלכה** (נולד ב-20 במרץ 1980) הוא שחקן וסטנדאפיסט ישראלי.

## ביוגרפיה
מלכה נולד, גדל והתחנך במעלה אפרים. בגיל 14 עבר לפנימיית אמי"ת בפתח תקווה. בשנת 2005 החל להופיע על במות הסטנד-אפ בקאמל קומדי קלאב. בשנת 2010–2013 למד משחק מול מצלמה אצל ניב רז ואולי שטרנברג.

בשנת 2010 השתתף ב"ביפ קומדי בר". בשנת 2011 הוציא מלכה להיט ביוטיוב פארודיה, אותו כתב וביצע בהשתתפות הקומיקאי יוחאי ספונדר "שיר השיקסע", שיר מחאה סאטירי נגד הדרת נשים והשיר "תימני". בשנת 2013 השתתף בתוכנית "ביפ קומדי האוס". ב-2014 השתתף כאורח קבוע "שישי בבוקר עם עדן ועודד" עם עדן הראל ועודד מנשה.

ב-2015 השתתף בתוכנית "הצחוקייה" בערוץ ניקלודיאון, בתוכנית "שנות ה-80" ובתוכנית "מלחמת המינים" בערוץ 2 עם שלום אסייג.

בדצמבר 2017 הנחה והשתתף בתוכנית בערוץ טדי "סטנד-אפ פקטורי מארח".

בתחילת 2025 החל להגיש פודקאסט בשם במה פתוחה, וזאת בנוסף לפודקאסט שמגיש בשם "נו לימיט" עם אייל אשכר.

## חיים אישיים
מלכה נשוי ליהודית ואב לשניים.

## קישורים חיצוניים

* 

* מני מלכה מתארח בפודקאסט "מאחורי כל צחוק" של אלדד שטרית, 3 בדצמבר 2018

## הערות שוליים

קטגוריה:סטנדאפיסטים ישראלים
קטגוריה:מעלה אפרים: אישים
קטגוריה:ישראלים שנולדו ב-1980
יחסי אוגנדה–קניה

**יחסי אוגנדה–קניה** הם היחסים הבילטרליים בין **[[אוגנדה|הרפובליקה של אוגנדה]]** לבין **[[קניה]]**.

שתי המדינות שותפות בתחומים רבים, במיוחד בתחומי מסחר, תשתיות, ביטחון, חינוך, חקלאות ואנרגיה.

## היסטוריה
בין השנים 1961 ל-1965, התאחדו המדינות יחד עם טנזניה בארגון שירותים משותפים במזרח אפריקה, שוק משותף עם מבנה פדרלי. קניה ואוגנדה הקימו גם את ארגון הקהילה המזרח אפריקנית הראשון, שהתמוטט לאחר מכן בשל הבדלים אידאולוגיים וסכסוכים טריטוריאליים בתוך עצמה.

ב-7 ביולי 2000, אוגנדה, קניה וטנזניה הקימו מחדש את הקהילה המזרח אפריקנית. קהילה זו תרמה רבות לשיפור היחסים הבילטרליים ובעיקר הסחר בין שתי המדינות.

## מסחר וכלכלה
במשך שנים רבות הייתה אוגנדה יעד הייצוא הגדול ביותר של סחורות אוגנדיות. אך, בשל הסרת הגבלות הסחר בתוך הקהילה המזרח אפריקנית, טנזניה הפכה ליעד הייצוא הגדול ביותר עבור קניה במקום אוגנדה.

בשנת 2013, הייצוא של קניה לאוגנדה עמד על כ-632 מיליון אירו. בשנה זו, אוגנדה ייצאה לקניה סחורות בשווי 144 מיליון אירו.

## יחסים דיפלומטים
אוגנדה מחזיקה בשגרירות בניירובי. מאידך, קניה מחזיקה בשגרירות בקמפלה.

## הערות שוליים

קטגוריה:ערכים ללא קטגוריות פיזיות - יחסי חוץ
כיכר מנז'

**כיכר מנז**' (ברוסית: **Манежная площадь**) היא אחת הכיכרות הגדולות ביותר במרכז מוסקבה. שוכנת ליד הקרמלין וגן אלכסנדר. לצד הכיכר נמצא בניין התערוכות "מנז'". הכיכר מעוטרת בערוגות פרחים, מזרקות עם פסלים המתארים דמויות של סיפורי עם רוסיים. בסמוך נמצאים גן אלכסנדר, הקרמלין וספריית המדינה הרוסית. כיכר מנז' היא המקום המועדף על צעירים מוסקבאים. הוא מופרד מהכיכר האדומה על ידי השער האיברי של קיטאי-גורוד.

הכיכר מהווה חלק חיוני של מרכז העיר מוסקבה, המחבר את הכיכר האדומה (המשתרעת מאחורי שער התחייה מיד מדרום) עם רחוב טברסקאיה המהווה עורק התנועה הראשי. הכיכר נבנתה בשנות ה-30 של המאה ה-20. בשנות ה-90 המאה ה-20 ראש עיריית מוסקבה, יורי לוז'קוב, יזם שיפוץ מסיבי של הכיכר ומתחתיה נבנה מרכז מסחרי ובמרכזה הוצבה מזרקה. מול בניין המוזיאון ההיסטורי הוצבה בשנת 1995 האנדרטה לגיאורגי ז'וקוב. על הגבול בין שתי הכיכרות יש אנדרטה מקורית למדי – "קילומטר אפס מרוסיה", הכוכב בשטח הריצוף המסמל את ראשית כל הכבישים המהירים של המדינה.

## גלריה

קובץ:Manegetorget.jpg|מבט אל מלון ארבע העונות ובניין הדומה הממלכתית
קובץ:Moscow - panoramio (18).jpg|אנדרטת גאורגי ז'וקוב בכיכר מנז'
[250px|ממוזער|שמאל|מבט על [המוזיאון ההיסטורי הממשלתי מכיכר מנז']]
קובץ:ManejnaiaSk1.jpg|מנז'
קובץ:2014 Moscow Okhotny Ryad store.JPG|כניסה לקניון אוחוטני ריאד
קובץ:2014 Moscow Hotel National Moscow.JPG|מבט על מלון נשיונל מכיכר מנז'

[ממוזער|מרכז|700px|במרכז כיפת הזכוכית של קניון תת-קרקעי בן ארבע קומות "[אוחוטני ריאד (קניון)|אוחוטני ריאד"]]

## קישורים חיצוניים

## הערות שוליים

מנז'
פרוקווסט

**פרוקווסט** (באנגלית: **ProQuest LLC**) היא חברת תוכנה וספקית פתרונות תוכן רב-לאומית אשר בסיסה באן-ארבור, מישיגן שבארצות הברית.

החברה נוסדה ב־1938 כ**אוניברסיטת** **Microfilms** על ידי יוג'ין פאואר.

פרוקווסט מספקת תוכנות, פתרונות ומוצרים בעיקר עבור ספריות אקדמיות.

בשנת 2015 רכשה פרוקווסט את חברת התוכנה הישראלית אקסליבריס. בדצמבר 2021 נרכשה פרוקווסט על ידי קלריווייט (Clarivate).

## קישורים חיצוניים
* 

קטגוריה:חברות תוכנה אמריקאיות
גיירמו ויסקארה

**גיירמו ויסקארה ברוקנר** (בספרדית: **Guillermo Viscarra Bruckner**; נולד ב-7 בפברואר 1993) הוא כדורגלן בוליביאני המשחק באליאנסה לימה בעמדת השוער.

## קריירת מועדונים
ויסקארה נולד בבוליביה ובגיל צעיר עבר עם משפחתו לברזיל. ויסקארה התחיל לשחק כדורגל בקבוצת הנוער של ויטוריה מליגת העל הברזילאית.

בעונת  הושאל לבוליבר. ב-21 בספטמבר 2014 ערך את הופעת הבכורה שלו בקבוצה בהפסד 5-0 נגד ספורט בויס. את העונה סיים עם הקבוצה כאלוף הקלאסורה וכאלוף האפרטורה.

בקיץ  הושאל לאוריינטה פטרולרו. בעונתו הראשונה במועדון, שיחק ברוטציה עם מרקוס ארגו וסיים את העונה עם 16 משחקי ליגה. בעונתו השנייה במועדון רשם 41 הופעות בליגה.

את עונת  התחיל כשחקן חופשי וב-12 בינואר 2018 חתם בהפועל רעננה מליגת העל עד לסיום העונה.

בקיץ  ויסקארה חזר לאוריינטה פטרולרו.

ב-2 בינואר 2021 ויסקארה חתם בד'ה סטרונגסט.

## קריירה בינלאומית
בפברואר  זומן לראשונה לסגל נבחרת בוליביה לקראת המשחק נגד . ב-29 במאי 2016 ויסקארה ערך את הופעת הבכורה שלו בנבחרת בהפסד 4-0 ל.

ויסקארה נכלל בסגל הנבחרת לקראת הקופה אמריקה 2016.

## תארים
; בוליבר
*ליגת העל הבוליביאנית:  (קלאסורה),  (אפרטורה), 2019 (אפרטורה)

## קישורים חיצוניים

## הערות שוליים

קטגוריה:כדורגלנים בוליביאנים
קטגוריה:שוערי כדורגל בוליביאנים
קטגוריה:סנטה קרוס דה לה סיירה: כדורגלנים
קטגוריה:כדורגלני ויטוריה
קטגוריה:כדורגלני קלוב בוליבר
קטגוריה:כדורגלני אוריינטה פטרולרו
קטגוריה:כדורגלני הפועל רעננה
קטגוריה:כדורגלני ד'ה סטרונגסט
קטגוריה:כדורגלני אליאנסה לימה
קטגוריה:כדורגלנים זרים בישראל
קטגוריה:ספורטאים בוליביאנים בישראל
קטגוריה:כדורגלני נבחרת בוליביה
קטגוריה:כדורגלני קופה אמריקה 2016
קטגוריה:כדורגלני קופה אמריקה 2024
קטגוריה:אישים ממוצא גרמני
קטגוריה:ילידי 1993
מצפור ערד

"**מצפור ערד**" הוא פסל מאת האמן הישראלי יגאל תומרקין המוצב בערד.

## היסטוריה
בתחילת שנות ה-60, החל תומרקין להתעניין ביצירת פסלים סביבתיים אותם הוא ביקש לשלב במרחב הציבורי בערים שונות בארץ. במהלך שנות ה-60 וה-70 הצליח לממש עשרה פסלים סביבתיים, שאחד המוקדמים שבהם הוקם בקצה "טיילת מואב" שבערד. למימון הקמת הפסל גייס תומרקין תקציב ממשרד השיכון, שתיקצב בשעתו יצירות אמנות בערים ובשכונות חדשות שהקים, ושאר התקציב הושג הודות לתרומות שנתנו תושבי העיר. המצפור נחנך ב-1968.
המצפור הופיע בעבודה מאוחרת שיצר תומרקין בשנת 1975 - דיוקן עצמי 1975, והורכבה מסדרה בת חמישה הדפסים, שכל אחד מהם הוקדש לפסל אחר שיצר לאורך השנים, ובהם גם מצפה ערד. ב-2013 הופיע על בול שהוציא השירות הבולאי לכבוד 50 שנה לערד, בעיצוב זינה וצביקה רויטמן. ב-2018 נערכה במרכז לאמנות עכשווית בערד התערוכה "יובל למצפור ערד" באצירת הדס קידר, ובה הוצגו עבודות שנעשו בהשראת הפסל. את התערוכה ליווה קטלוג ובו מאמרים מאת גדעון עפרת, הדס קידר, נוגה ראב"ד, ורד נבון וכן שיחה בנושא המצפור שערך מיכאל יעקובסון עם תומרקין בשנת 2006.

## תיאור
הפסל ממוקם בקצה "טיילת מואב" היוצאת ממרכז העיר ערד ומסתיימת בקצה ההר ממנו נשקף נוף מדבר יהודה, ים המלח והרי מואב. הוא מורכב מפלטה מעוגלת המוטה על צידה, וממנה צומחים גופים שונים. הפסל כולו מורכב מבטון חשוף, שנצבע בשלב מאוחר ביוזמת תושב ערד בצבעי כחול לבן (באישור תומרקין). כלי נשק ששולבו בפסל נגנבו. שביל צר מקשר בין חלקו המרכזי של הפסל ובין חלק נוסף שיצר תומרקין, ומרוחק כ-200 מטרים אל תוך המדבר וכולל שולחן וסביבו מושבי בטון.
## גלריה

קובץ:Mitzpe Moav.jpg|הפסל כיום
File:Tumarkin 002 015.jpg|בניית הפסל
File:Tumarkin 002 016.jpg|בניית הפסל
File:Tumarkin 002 017.jpg|בניית הפסל
File:Tumarkin 002 020.jpg|פרט
File:Tumarkin 002 021.jpg|פרט
File:Tumarkin 002 022.jpg|פרט
File:Environmental sculpture by Yigal Tumarkin at the city of Arad.JPG



## לקריאה נוספת
*נוגה ראב"ד (עורכת): **יובל למצפור ערד**, המרכז לאמנות עכשווית בערד, 2017

## קישורים חיצוניים
*
* 

## הערות שוליים

קטגוריה:יגאל תומרקין: פסלים
קטגוריה:פסלים (יצירות)
קטגוריה:אסמבלאז'
קטגוריה:פיסול ישראלי
קטגוריה:ערד: תרבות
יחסי בורקינה פאסו – קנדה

**יחסי בורקינה פאסו–קנדה** הם היחסים הדיפלומטיים הרשמיים שבין **[[קנדה]]** לבין **[[בורקינה פאסו]]**.

## סקירה כללית
קנדה ובורקינה פאסו כוננו את יחסיהן בשנת 1962. שתי המדינות חברות בלה פרנקופוני וקיימות בהן קהילות גדולות של דוברי השפה הצרפתית. משום כך נוצר שיתוף פעולה של המדינות בתחום התרבות, החינוך, ולימודי השפות.

בשנת 2012 היה הסחר הדו-צדדי בין שתי המדינות 74.4 מיליון דולר אמריקאי. הייצוא הקנדי לבורקינה פאסו כולל מכונות, ציוד חשמלי, גומי, כלי רכב, כלים, ציוד רפואי ומוצרי ברזל ופלדה. הייצוא הבורקינה פאסי לקנדה כלל בעיקר אבני חן.

בשנים 2010 ו-2011 קנדה סיפקה 34.85 מיליון דולר לבורקינה פאסו - סיוע זר, באמצעות הסוכנות הקנדית לפיתוח בינלאומי (CIDA).

## ייצוג
* בורקינה פאסו מיוצגת בקנדה באמצעות שגרירות שהיא מחזיקה באוטווה, בירת המדינה. בורקינה פאסו מיוצגת בקנדה גם בדרג הקונסולרי באמצעות 4 קונסוליות שהיא מחזיקה בערים: ונקובר, מונטריאול, טורונטו, וקאראקווט.
* קנדה יוצגה לפני שנת 1995 בבורקינה פאסו באמצעות שגריר לא תושב מחוף השנהב. בשנת 1995 נוסדה השגרירות הקנדית בואגאדוגו, בירת בורקינה פאסו.

## קישורים חיצוניים
* Canada - Burkina Faso Relations

## הערות שוליים

קטגוריה:ערכים ללא קטגוריות פיזיות - יחסי חוץ
סגולית דו-גונית

ממוזער|250px|קונכיות של סגולית דו-גונית
ממוזער|250px|איור של סגולית דו-גונית צפה
**סגולית דו-גונית** (שם מדעי: *Janthina janthina*) היא מין חילזון ימי טורף בסוג סגולית שבמשפחת הסגוליתיים (Janthinidae). חילזון זה נפוץ בימים רבים בעולם, בהם הים התיכון, וניתן למצאו גם בחופי ישראל.

## תיאור ומראה
### הקונכייה

הקונכייה שלו נחשבת ליפה ומרשימה, וגודלה כ-18–38 מילימטר. גודל הקונכייה של תת-המין *J. j. bicolor* הנפוץ בחופי ישראל לרוב אינו עולה על 20 מילימטר. צבע הקונכייה הוא סגול-כחול, והיא כוללת משטחים סגולים בוהקים לצד משטחים בצבע סגול-כחול בהיר דהוי. צורתה כדורית ובה 3–4 פיתולים. קליפתה דקה יחסית. מכיוון שחילזון זה "נתלה הפוך" על המצוף אותו הוא מפריש, צבעי הצללת הנגד של הקונכייה שלו הפוכים: חלקה הגחוני סגול כהה ואילו חלקה הגבי (הצריח) סגול בהיר יותר. רק בשלב הפגית (וליגר) יש לו מכסה גירני (operculum), אותו הוא מאבד בהתבגרותו כדי שיוכל לצוף.

ממוזער|מרכז|400px|קונכייה של סגולית דו-גונית: מבט מ-5 זוויות

### גוף החילזון

לסגולית הדו-גונית ראש גדול על צוואר גמיש. העיניים ממוקמות בבסיס הבחנינים.

## אורח חיים

מדובר בחילזון פלגי, שחי בחלק העליון של מי הים. הוא צף על פני המים באמצעות מצוף (המכונה "רפסודה") העשוי מריר קרוש הכולא בועות אוויר אותו הוא מפריש מרגלו. במהלך הציפה, פתח הקונכייה והרגל פונים כלפי מעלה. הסגולית ניזונה מהידרתים, מדוזות סוכך קטנות, מפרשונים ושטרגליים השוחים בחלק העליון של המים.

כאשר היא מותקפת היא מפרישה נוזל סגול מבלוטה תת-זימית.

הסגולית מתחילה את חייה כזכר וכאשר הוא מתבגר הוא הופך לנקבה. את הבצים שהיא מטילה היא שומרת בגופה עד שהן מתפתחות לשלב הפגית.

## תפוצה

הסגולית הדו-גונית חייה בים הפתוח (מין פלגי), בשכבת המים העליונה, לרוב צפה באמצעות ריר קרוש המופרש מרגלה. היא נפוצה בימים חמים ובימים טרופי. תחום תפוצתה כולל ימים רבים, לרבות האוקיינוס השקט, האוקיינוס ההודי והאוקיינוס האטלנטי. תת-המין *J. j. bicolor* נפוץ במזרח האוקיינוס האטלנטי ובים התיכון. סערות חזקות לעיתים משליכות סגוליות אל חוף הים.

## גלריה


File:Naturalis Biodiversity Center - RMNH.MOL.196739 - Janthina janthina (Linnaeus, 1758) - Janthinidae - Mollusc shell.jpeg
File:Naturalis Biodiversity Center - ZMA.MOLL.347284 - Janthina janthina (Linnaeus, 1758) - Janthinidae - Mollusc shell.jpeg
File:Naturalis Biodiversity Center - ZMA.MOLL.347297 - Janthina janthina (Linnaeus, 1758) - Janthinidae - Mollusc shell.jpeg


## לקריאה נוספת
* עזריה אלון (עורך), **[[החי והצומח של ארץ ישראל]] - כרך 4: החיים במים**, הוצאת משרד הביטחון והחברה להגנת הטבע. עמ' 71.
* ד"ר דוד דרום וד"ר משה צורנמל, **מדריך הים וחופיו החי והצומח**, הוצאת כתר, 1992 (שם מופיע מידע ותמונה על המין הקרוב סגולית מבהיקה).

## קישורים חיצוניים

* מידע ותמונה באתר "טיולי"

קטגוריה:טקסונים שתוארו בידי קארולוס לינאוס
קטגוריה:סגוליתיים
קטגוריה:ארץ ישראל: חלזונות
קטגוריה:בעלי חיים שתוארו ב-1758
יורוניוז

**יורוניוז** (באנגלית: **Euronews**) הוא שירות חדשות רב-לשוני שמשרדו הראשי בליון שבצרפת. הוא נוסד ב-1993 ונועד לסקר את החדשות העולמיות מנקודת מבט פאן-אירופית.

בישראל משודר ב-HOT.

## היסטוריה וארגון
### מנהלים
 
ב-1992, בעקבות מלחמת המפרץ הראשונה, במהלכה רשת ה-CNN האמריקאית תפסה את המעמד של המקור העיקרי לחדשות 24 שעות ביממה, החליט איגוד השידור האירופי להקים את "יורוניוז" על מנת שלתושבי אירופה תינתן האפשרות לקבל מידע מנקודת מבט אירופית. השידור הראשון שלו היה ב-1 בינואר 1993 מיליון. אולפן נוסף הוקם בלונדון ב-1996. הארגון הוקם בידי קבוצה של עשרה משדרים ציבוריים באירופה:
* CyBC, קפריסין
* France Télévisions, צרפת
* RAI, איטליה
* RTBF, בלגיה
*RTP, פורטוגל
* RTVE, ספרד (בעל מניות לשעבר)
* TMC, מונקו (בעל מניות לשעבר)
* YLE, פינלנד
* ERTU, מצרים
ב-1997 רכשה רשת החדשות האירופית ITN נתח של 49% ממניות החברה תמורת 5.1 מיליון לירות שטרלינג מאלקטל-לוסנט. היא סיפקה את התוכן של הערוץ עד 2003, עת מכרה את החזקותיה ביורוניוז כחלק ממטרתה לייעל את הפעילות ולעסוק באיסוף חדשות ולא בניהול ערוצים.

שידורי הרשת עברו מאנלוגיים בלבד לדיגיטליים בעיקר בשנת 1999. באותה שנה נוספו שידורים בפורטוגזית. שידורים ברוסית התווספו ב-2001.

ב-6 בפברואר 2006 השידור הציבורי האוקראיני NTU רכש אחוז אחד מהחברה.

ב-27 במאי 2008 השידור הציבורי הספרדי RTVE החליט לעזוב את יורוניוז על מנת לקדם את הערוץ הבינלאומי TVE Internacional.

בחודש פברואר 2009 המשדר הציבורי הטורקי TRT הפך לבעל מניות בערוץ, והצטרף למועצת הפיקוח שלו. הוא רכש 15.7% ממניות הערוץ והפך לשותף הרביעי בגודלו ברשת.

### שידורים בשפות שונות

### רכישה על ידי נגיב סאוויריס
בפברואר 2015 אישר דירקטוריון החברה את הצעתו של איש העסקים המצרי, נגיב סאוויריס, לרכוש 53% מהערוץ. העסקה העלתה מספר שאלות בדבר עצמאותה העתידית של הרשת. בדצמבר 2021, הוא מכר את מניותיו. אלפק קפיטל הפורטוגזית רכשה 88% מהערוץ.

### Africanews
ב-20 באפריל 2016 חברת הבת של יורוניוז השיקה גרסה אפריקאית לשירות החדשות שנקראה Africanews שמשדרת בצרפתית ואנגלית.

### EuronewsNBC
במהלך נובמבר 2016 מועצת המנהלים של הערוץ הייתה בשיחות עם NBC יוניברסל, חברת האם של NBC על "שותפות אסטרטגית". NBCU תרכוש 15%-30% מהבעלות ברשת יורוניוז, תתרום לתוכן של יורוניוז ותאפשר את הרחבת הפעילות של NBC News באירופה. קבוצת NBCUniversal News רכשה 25% ממניות יורוניוז בפברואר 2017 תמורת 30 מיליון דולר.

## שידור
הערוץ זמין ב-428 מיליון משקי בית ב-156 מדינות ברחבי העולם. הוא זמין ביותר מ-170 מיליון משקי בית באירופה באמצעות הכבלים, הלוויין והשידור היבשתי. הוא גם החל להיות זמין בפלטפורמות המדיה החדשות כגון IPTV.

בשנת 2012, MTIS, הרשת הגדולה בבלארוס הפסיקה לשדר את הערוץ מסיבות לא ידועות.

בספטמבר 2016 הערוץ ירד מרשימת הערוצים של Freesat בהחלטה של סאוויריס.

שידורי HD החלו ב-2 בנובמבר 2016.

## משרדים
יורוניוז משדרת בעיקר מהמטה שלה בליון, אך גם יש לה מספר משרדים למטרות עריכה או שיווק באתונה, בריסל, בודפשט, דוחא, דובאי, איסטנבול, לונדון, פריז ו-וושינגטון.

## קישורים חיצוניים

* 

## הערות שוליים

קטגוריה:חברות תקשורת אירופאיות
אנגולה במשחקים האולימפיים לנוער

**[[אנגולה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער אנגולי לא זכה במדליה אולימפית לנוער. ההשתתפות של ספורטאי הנוער האנגולים היא בעיקר סמלית.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של אנגולה למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר ששלחה אנגולה עד כה. המשלחת כללה 21 ספורטאים שהתחרו בחמשה ענפי ספורט: אתלטיקה, כדוריד, כדורסל, קאנו/קיאק ושחייה. המשלחת לא הגיעה להישגים וסיימה במקומות האחרונים בתחרויות השונות. 

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 15 ספורטאים שהתחרו בשני ענפים, אתלטיקה וכדוריד. גם באולימפיאדת נוער זאת לא זכתה המשלחת במדליה. אולם, נבחרת הבנות בכדוריד שמרה על המקום החמישי בטורניר בדומה לאולימפיאדת הנוער הקודמת.

## ראו גם
* אנגולה במשחקים האולימפיים
* אנגולה במשחקים הפאראלימפיים

קטגוריה:אנגולה: ספורט
קטגוריה:מדינות במשחקים האולימפיים לנוער
יחסי סן מרינו – צ'כיה

**יחסי סן מרינו-צ'כיה** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[צ'כיה|הרפובליקה הצ'כית]]**.

## סקירה כללית
המגעים הראשונים בין שתי המדינות התרחשו בשנת 1990, שנה אחר כך כוננו היחסים של סן מרינו עם צ'כיה.

היחסים העיקריים של סן מרינו עם צ'כיה עד שנת 2011 היו בעיקר יחסי המסחר הדו-צדדיים. הסחר השנתי בין שתי המדינות בשנת 2008 עמד על 80,600 אירו. הסחר נחשב למרשים בשנת 2008, בהתחשב בעובדה שהמשבר הכלכלי העולמי התרחש בשנה זו.

ב-25 בנובמבר 2011 ביקרה שרת החוץ של סן מרינו, אנטונלה מולרוני, בפראג, בירת צ'כיה, ונפגשה עם ראש הממשלה הצ'כי בארמון צ'רנין שבעיר. בפגישה שוחחו המנהיגים רבות והתמקדו בעיקר בנושא שיתוף הפעולה הבילטרלי ובהצעות למתווה בו סן מרינו תיכלל באיחוד האירופי. הביקור היה הראשון אי פעם בין שתי מדינות אלו. הסכם בנוגע לחילופי מידע בנושא המס נחתם בין שתי המדינות.

## ייצוג
250px|ממוזער|הקונסוליה הסן מרינזית בפראג
* צ'כיה אינה מיוצגת בסן מרינו באף דרג, הן בדרג השגרירות והן בדרג הקונסולרי.
* סן מרינו אינה מיוצגת בצ'כיה בדרג השגרירות. סן מרינו מיוצגת בצ'כיה בדרג הקונסולרי בדרג הקונסולרי באמצעות קונסוליה שהיא מחזיקה בפראג, בירת המדינה. הקונסוליה נפתחה בשנת 2008.

## לקריאה נוספת
* ממשלת צ'כיה, (2008). Report on the Foreign Policy of the Czech Republic, ההוצאה הממלכתית הצ'כית.

## הערות שוליים

קטגוריה:ערכים ללא קטגוריות פיזיות - יחסי חוץ
Rdesktop

**rdesktop** הוא יישום המאפשר חיבור גרפי אל שולחן עבודה מרוחק. היישום מבוסס קוד פתוח ונכתב בשפת C.

יישום זה פותח על מנת לסייע למשתמשי Linux בהתחברות מרוחקת אל מערכת הפעלה חלונות מבית מיקרוסופט וכמו כן זמין להורדה במערכות הפעלה שונות: Linux, Windows, BSD.

לחיבור בעזרת Rdesktop מספר מאפיינים:
* אימות אוטומטי.
* אימות ברמת הרשת.
* תמיכה בכרטיס חכם.
* תמיכה בדחיסה והצפנה.
* ניתוב מדפסות.

השימוש הסטנדרטי בתוכנה בעזרת שם משתמש בלבד, יתבצע כדלקמן:


```text
rdesktop -u user 172.16.0.1
```


השימוש הסטנדרטי בתוכנה בעזרת שם משתמש וסיסמה, יתבצע כדלקמן:


```text
rdesktop -u user -p Aa123456 172.16.0.1
```


## יישומים נוספים
להלן מספר יישומים נוספים המאפשרים חיבור גרפי אל שולחן עובדה מרוחק:
* x11vnc
*XRDP
* Remmina
* FreeRDP

## קישורים חיצוניים
*  
* הורדת xrdp דרך אתר Sourceforge 
* הורדת Gnome-RDP דרך אתר Sourceforge 

קטגוריה:תוכנה חופשית
אוגנדה במשחקים האולימפיים לנוער

**[[אוגנדה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער האוגנדים ארבעה מדליות, זהב, כסף ושתי ארד באתלטיקה.

## השתתפות במשחקים
### אולימפיאדת הנוער סינגפור (2010)
המשלחת הראשונה של אוגנדה למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בארבעה ענפי ספורט. המשלחה הגיעה להישגים בענף האתלטיקה, וזכתה במדליית ארד בריצת 2000 מטר מכשולים נערים והעפילה לגמר בריצת 3,000 מטר נערים. הנציגים גם התחרו בבדמינטון, הרמת משקולות ושחייה.

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפים. המשלחת שפרה את הישגיה בענף האתלטיקה בה היא זכתה במדליית כסף בריצת 800 מטר נערים, והעפילה לגמר בריצת 3,000 מטר נערות. הנציגים התחרו לראשונה בענפי החתירה וטניס שולחן.

## מדליות

### מדליות לפי משחקים

width="20px"|

### מדליות לפי ענף

## ראו גם
* אוגנדה במשחקים האולימפיים
* אוגנדה במשחקים הפאראלימפיים

קטגוריה:אוגנדה: ספורט
קטגוריה:מדינות במשחקים האולימפיים לנוער
יחסי סינגפור – סן מרינו

**יחסי סינגפור–סן מרינו** הם היחסים הדיפלומטיים הרשמיים שבין **[[סינגפור|הרפובליקה של סינגפור]]** לבין **[[סן מרינו|הרפובליקה המרוממת של סן מרינו]]**.

## סקירה כללית
שתי המדינות הן מדינות זעירות (מיקרו-מדינות), בין העשירות בעולם ובין המפותחות בעולם.

המגעים שבין סן מרינו לבין סינגפור החלו בתחילת העשור הראשון של המאה העשרים ואחת. היחסים בין שתי המדינות כוננו באופן רשמי ב-12 בדצמבר 2005, כמה ימים קודם, ב-9 בדצמבר, ניסחו שתי המדינות את ההצהרה המשותפת על כינון היחסים: "הרפובליקה המרוממת של סן מרינו ורפובליקת סינגפור מבקשות לחזק ולפתח את יחסיהן הידידותיים, שתי המדינות הסכימו לכונן יחסים דיפלומטיים בדרג השגרירים החל מ-9 בדצמבר 2005.

בשנת 2015 ייצאה סן מרינו לסינגפור סחורה בשווי 24 אלף דולר אמריקאי. הסחורה כללה בעיקר מכונות לרחיצת מכוניות. באותה השנה ייבאה סן מרינו מסינגפור סחורה בשווי 7.28 אלפי דולר אמריקאי. הסחורה כללה משחקי וידאו בלבד.

## ייצוג
* סן מרינו אינה מיוצגת בסינגפור בדרג השגרירות. סן מרינו מיוצגת בסינגפור בדרג השגרירות באמצעות שגרירות שהיא מחזיקה בה. (סינגפור היא עיר מדינה)
* סינגפור אינה מיוצגת בסן מרינו כלל, הן בדרג השגרירות והן בדרג הקונסולרי.

## הערות שוליים

סן מרינו
יחסי טורקיה – סן מרינו

**יחסי טורקיה–סן מרינו** הם היחסים הדיפלומטיים הרשמיים שבין **[[הרפובליקה הטורקית]]** לבין **[[סן מרינו|הרפובליקה המרוממת של סן מרינו]]**.

## סקירה כללית
על פי משרד החוץ הטורקי: "היחסים שבין טורקיה לבין סן מרינו הם יחסים ידידותיים ללא כל בעיות ומשברים". הקונסוליה הכללית הטורקית במילאנו הואמנה לסן מרינו עד שנת 2005. "ההסכם על העלאת הקשרים הקונסולריים לרמה הדיפלומטית", שנחתם ברומא ביום 11 ביולי 2005, נכנס לתוקף ב-12 באוקטובר 2005, לאחר השלמת תהליך האשרור. מאז, השגרירות הטורקית ברומא מואמנת על סן מרינו.

סן מרינו לא חשפה עמדות ברורות לגבי הבעיות בשלטון הטורקי ובהנהגת מדיניות החוץ שם. עם זאת, הגישה של סן מרינו לבעיות אלה עולה בקנה אחד עם הגישה של איטליה, והיא להיצמד לגישה הכללית של האיחוד האירופי.

הסחר בין שתי המדינות בשנת 2010 עמד על 2.56 מיליון דולר אמריקאי (ייצוא מטורקיה: 1.78 מיליון דולר, ייבוא לטורקיה: 780 אלפי דולר). המגזרים העיקריים בהם סן מרינו סוחרת עם טורקיה הם בגדים סרוגים, פלסטיק וגומי.

## ייצוג
* טורקיה אינה מיוצגת בסן מרינו, הן בדרג השגרירות והן בדרג הקונסולרי. הקונסוליה המייצגת שלה בסן מרינו היא השגרירות שהיא מחזיקה ברומא, בירת איטליה.
* סן מרינו אינה מיוצגת בטורקיה בדרג השגרירות. סן מרינו מיוצגת בטורקיה בדרג הקונסולרי באמצעות קונסוליה שהיא מחזיקה באיסטנבול, העיר הגדולה במדינה.

## קישורים חיצוניים
* Relations between Turkey and San Marino

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סן מרינו – פולין

**יחסי סן מרינו–פולין** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[פולין|רפובליקת פולין]]**.

## סקירה כללית
ב-3 בדצמבר 1979 חתמו הרפובליקה העממית של פולין והרפובליקה של סן מרינו על הסכם לכינון יחסים קונסולריים רשמיים בין שתי המדינות. ב-14 בנובמבר 1994 הוחלט על כינון יחסים דיפלומטיים. שגריר פולין ברומא שבאיטליה משמש כנציג דיפלומטי פולני ברפובליקה של סן מרינו.

שתי המדינות חתמו על הסכם בנוגע לחילופי מידע בנושא מס (לפי הסטנדרטים של ה-OECD), ההסכם אושרר במהלך שנת 2017. בספטמבר 2016, בשולי העצרת הכללית של האו"ם בניו יורק, נפגש שר החוץ הפולני וושצ'יקובסקי עם שר החוץ של סן מרינו פסקואלה ולנטיני.

בשל אופייה של סן מרינו, הסחר של פולין עם מדינה זו הוא חסר משמעות ומאופיין במגוון מוצרים מוגבל. בשנת 2016 המסחר בין שתי המדינות עמד על מעט יותר מ-36 מיליון אירו. פולין ייצאה פלסטיק, עץ, נעליים, בגדים, וקרמיקה לסן מרינו וייבאה בעיקר ציוד מכני, כותנה, תרופות ומוצרים כימיים.

## ייצוג
* סן מרינו אינה מיוצגת בפולין בדרג השגרירות. סן מרינו מיוצגת בסן מרינו בדרג הקונסולרי באמצעות קונסוליה שהיא מחזיקה בוורשה, בירת המדינה.
* פולין אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת הפולנית בסן מרינו נמצאת ברומא, בירת איטליה.

## קישורים חיצוניים

* San Marino, אתר משרד החוץ הפולני

## הערות שוליים

פולין